CELEX: 62012CA0478
Language: bg
Date: 2013-11-14 00:00:00
Title: Дело C-478/12: Решение на Съда (осми състав) от 14 ноември 2013 г. (преюдициално запитване от Landesgericht Feldkirch — Австрия) — Armin Maletic, Marianne Maletic/lastminute.com GmbH, TUI Österreich GmbH (Съдебна компетентност по граждански и търговски дела — Регламент (ЕО) № 44/2001 — Член 16, параграф 1 — Договор за пътуване, сключен между потребител с местоживеене в една държава членка и установена в друга държава членка туристическа агенция — Използван от туристическата агенция доставчик на услуги, установен в държавата членка по местоживеенето на потребителя — Право на потребителя да предяви иск срещу двете предприятия пред съда по местоживеенето си)

11.1.2014   
            
            
               BG
            
            
               Официален вестник на Европейския съюз
            
            
               C 9/14
            
         Решение на Съда (осми състав) от 14 ноември 2013 г. (преюдициално запитване от Landesgericht Feldkirch — Австрия) — Armin Maletic, Marianne Maletic/lastminute.com GmbH, TUI Österreich GmbH
   (Дело C-478/12) (1)
   
   (Съдебна компетентност по граждански и търговски дела - Регламент (ЕО) № 44/2001 - Член 16, параграф 1 - Договор за пътуване, сключен между потребител с местоживеене в една държава членка и установена в друга държава членка туристическа агенция - Използван от туристическата агенция доставчик на услуги, установен в държавата членка по местоживеенето на потребителя - Право на потребителя да предяви иск срещу двете предприятия пред съда по местоживеенето си)
   2014/C 9/20
   Език на производството: немски
   
      Запитваща юрисдикция
   
   Landesgericht Feldkirch
   
      Страни в главното производство
   
   
      Ищци: Armin Maletic, Marianne Maletic
   
      Ответници: lastminute.com GmbH, TUI Österreich GmbH
   
      Предмет
   
   Преюдициално запитване — Landesgericht Feldkirch — Тълкуване на член 16, параграф 1 от Регламент (ЕО) № 44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела (OB L 12, стр. 1; Специално издание на български език, 2007 г., глава 19, том 3, стр. 74) — Компетентност по дела относно потребителски договори — Сключен между потребител и предприятие договор за пакетно пътуване — Ситуация, в която предприятието и потребителят са установени в различни държави членки, а с оглед на изпълнението на посочения договор предприятието получава услуги от друго предприятие, установено в държавата членка на потребителя — Евентуално право на потребителя да предяви иск срещу тези две предприятия пред съд на държавата по неговото местоживеене
   
      Диспозитив
   
   Предвиденото в член 16, параграф 1 от Регламент (ЕО) № 44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела понятие „другата страна по договора“ трябва да се тълкува в смисъл, че при обстоятелства като разглежданите в главното производство то означава и установеният на територията на държавата членка по местоживеенето на потребителя договорен партньор на стопанския субект, с който потребителят е сключил договора.
   
      (1)  ОВ C 26, 26.1.2013 г.